
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 268 

19 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των οριογραμμών του αιγιαλού και της 
παραλίας, στη θέση Λαγκάδα του Δήμου Μακρύ 

Γιαλού του Νομού Λασιθίου». 1 

Ανάκληση της υπ' αριθμ. 1363/19.3.2002 απόφασής 
μας, κηρύξεως εκτάσεως ως αναδασωτέας, εμ- 
βαδού 17.950 τ.μ. στη θέση «Καταλαγαριανή Κε¬ 
φάλα» περιφέρειας Δήμου Αρχανών. 2 


ΑΠΟΦΑΣΕΙ Σ 

Αριθμ. 11883 (1) 


Καθορισμός των οριογραμμών του αιγιαλού και της πα¬ 
ραλίας, στη θέση Λαγκάδα του Δήμου Μακρύ Γιαλού 
του Νομού Λασιθίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 2,3,4, και 5 του ν. 2971/2001 
(Φ.Ε.Κ. 285/Α/19.12.2001), «περί αιγιαλού και παραλίας». 

2. Τις διατάξεις του άρθρου 1 του ν.δ. 439/1970, «περί 
συμπληρώσεως των διατάξεων περί αιγιαλού». 

3. Τις διατάξεις του άρθρου 5 του ν. 3200/1955 (Φ.Ε.Κ. 
97/Α/1955), «περί διοικητικής αποκέντρωσης», όπως αυτές 
τροποποιήθηκαν, συμπληρώθηκαν και ισχύουν σήμερα. 

4. Τις διατάξεις των παρ. 2 και 6του άρθρου του ν. 
2503/1997 - «Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις» (ΦΕΚ 107 τ.Α’). 

5. Την υπ’ αριθμ. 1063649/790/Α0006/8.8.2004 (ΦΕΚ 985 
Τ.Β716.7.2003) απόφαση του Υπουργού Οικονομίας και 
Οικονομικών περί «καταγραφής διοικητικής κωδικοποί¬ 
ησης» των αρμοδιοτήτων στους Γενικούς Γραμματείς 
Περιφερειών κατά τις διατάξεις του άρθρου 46 παρ. 21 
του ν. 3220/2004. 

6. Την υπ’ αριθμ. 37930/Δ10Ε/1264/14.10.2005 (ΦΕΚ Β' 
1432/2005) κοινή υπουργική απόφαση του Πρωθυπουρ¬ 
γού και του Υπουργού Οικονομίας και Οικονομικών για 
τον καθορισμό αρμοδιοτήτων των Υφυπουργών Οικο¬ 
νομίας και Οικονομικών όπως τροποποιήθηκε με την 
υπ’ αριθμ. 5733/ΔΙΟΕ179/9.2.2006 (ΦΕΚ 204/13.2.2006, τ. 
Β') όμοια. 


7. Την από 27.1.2006 αίτηση του ϋΒ. ύΕ ΒΟΕΝ Β. \/ΑΝ 
ΗΕΕΡΟΕ, με την οποία ζητείται ο καθορισμός των οριογραμ- 
μών του αιγιαλού και της παραλίας στην εν λόγω περιοχή. 

8. Την από 17 Ιανουάριου 2007 έκθεση της επιτροπής 
για τον καθορισμό των οριογραμμών του αιγιαλού και 
της παραλίας, στη θέση Λαγκάδα του Δήμου Μακρύ Για- 
λού, Νομού Λασιθίου, καθώς και το τοπογραφικό-υψομε- 
τρικό και κτηματογραφικό διάγραμμα που συνέταξε το 
Νοέμβριο του 2006, η Γεωργία Ανδρίκουλα, Αγρονόμος 
Τοπογράφος Μηχανικός, σε μία (1) πινακίδα και σε κλί¬ 
μακα 1:500, το οποίο ελέγχθηκε για την ακρίβεια της 
αποτύπωσης στις 17.1.2007 από τον Τοπογράφο Μηχα¬ 
νικό Τ.Ε. Στάμο Κωνσταντίνο, υπάλληλο της Κτηματικής 
Υπηρεσίας Λασιθίου και θεωρήθηκε την ίδια ημερομηνία 
απ’ την Χριστοφίδη Μαρία, αναπληρώτρια Προϊσταμένη 
της Κτηματικής Υπηρεσίας Λασιθίου. 

9. Το υπ’ αριθμ. Φ544.5 /357/07/ Σχ. 8615/17.4.2007 
έγγραφο του Γεν. Επιτελείου Ναυτικού με το οποίο 
συμφωνεί με τις οριογραμμές του αιγιαλού και της πα¬ 
ραλίας, όπως τις έχει προτείνει η αρμόδια επιτροπή, 
αποφασίζουμε: 

Επικυρώνουμε την οπό 17.1.2007 έκθεση της κατά το 
άρθρο 3 του ν. 2971/2001 αρμόδιας επιτροπής περί χά¬ 
ραξης των οριογραμμών του αιγιαλού και της παραλίας, 
στη θέση Λαγκάδα, του Δήμου Μακρύ Γ ιαλού, καθώς 
επίσης και το τοπογραφικό-υψομετρικό και κτηματο- 
γραφικό διάγραμμα, που συνέταξε το Νοέμβριο του 
2006, η Γεωργία Ανδρίκουλα, Αγρονόμος Τοπογράφος 
Μηχανικός, σε μία (1) πινακίδα και σε κλίμακα 1:500, 
το οποίο ελέγχθηκε για την ακρίβεια της αποτύπωσης 
στις 17.1.2007 απ’ τον Τοπογράφο Μηχανικό Τ.Ε. Στά¬ 
μο Κωνσταντίνο, υπάλληλο της Κτηματικής Υπηρεσίας 
Λασιθίου και θεωρήθηκε την ίδια ημερομηνία απ’ την 
Χριστοφίδη Μαρία, αναπληρώτρια Προϊσταμένη της 
Κτηματικής Υπηρεσίας Λασιθίου. 

Στο τοπογραφικό αυτό διάγραμμα καθορίστηκαν: 

Η οριογραμμή του αιγιαλού με κόκκινη συνεχή πολυγωνι¬ 
κή γραμμή, με στοιχεία: 1, 2, 3, 4, 5, 6, 7, 8, 9,10,11,12,13. 

Η οριογραμμή της παραλίας με κίτρινη συνεχή πολυ¬ 
γωνική γραμμή, με στοιχεία: Τ, 2’, 3’, 4’, 5’, 6’, 7, 8’, 9’, 10’, 
1ΐ, 12’, 13’ και σε απόσταση δέκα (10.00) μ. από τη γραμμή 
του αιγιαλού, για την εξυπηρέτηση των σκοπών της 
παραγράφου 2, του άρθρου 1, του ν. 2971/2001. 

Το τμήμα της γραμμής του αιγιαλού, που περιγρά- 
φεται με τα στοιχεία 10,11,12,13, αποτελεί το προς τη 

θάλασσα όριο των ιδιοκτησιών, σύμφωνα με τη διανομή 
του Εφεδρικού Ταμείου Λασιθίου. 

- Δεν υπάρχουν κτίσματα στη ζώνη της παραλίας. 

- Η Επιτροπή αποφαίνεται πως δεν υφίσταται παλαιός 
αιγιαλός στην περιοχή. 

- Οι κορυφές των οριογραμμών του αιγιαλού και της 
παραλίας είναι εξαρτημένες από το Κρατικό Δίκτυο, 
στο Γεωδαιτικό Σύστημα Συντεταγμένων της προβολής 
ΕΓΣΑ ’87, του ΟαΙυπι ΘΒ3 80. Οι συντεταγμένες αυτές, 
σημειώνονται σε πίνακα στο τοπογραφικό διάγραμμα. 

Η παρούσα Απόφαση μαζί με την έκθεση της επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβέρνησης. 

Ηράκλειο, 29 Μα'ίου 2007 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

ΕΚΘΕΣΗ ΕΠΙΤΡΟΠΗΣ 

Για τον καθορισμό των οριογραμμών του αιγιαλού και 
της παραλίας, στη θέση Λαγκάδα του Δήμου Μακρύ 
Γιαλού του Νομού Λασιθίου. 

Σήμερα στις 17 Ιανουάριου 2007, οι κάτωθι: 

Χριστοφίδη Μαρία, αναπληρώτρια Προϊσταμένη της 
Κτηματικής Υπηρεσίας Λασιθίου, ως Πρόεδρος της επι¬ 
τροπής και ΟΙ: 

1. Παυλίδης Ευάγγελος, Διευθυντής της Δ/νσης Πο¬ 
λεοδομίας και Περιβάλλοντος της Νομαρχιακής Αυτο¬ 
διοίκησης Λασιθίου. 

2. Στάμος Κωνσταντίνος, Τοπογράφος Μηχανικός Τ.Ε., 
υπάλληλος της Κτηματικής Υπηρεσίας Λασιθίου. 

3. Τσαγκαράκης Μιγαήλ, Αντιπλοίαρχος Λ.Σ., Λιμενάρ¬ 
χης του Υ/Χ Ιεράπετρας. 

4. Μαυράκης Εμμανουήλ, Διευθυντής της ΔΙ.ΠΕ.ΧΩ. της 
Γ ενικής Γ ραμματείας της Περιφέρειας Κρήτης, ο οποίος 
δεν προσήλθε αν και προσκλήθηκε, ως μέλη. 

Αποτελούντες την επιτροπή καθορισμού οριογραμ- 
μών αιγιαλού, παραλίας και παλαιού αιγιαλού, όπως 
προβλέπεται από το άρθρο 3 του ν. 2971/2001, που συ¬ 
γκροτήθηκε με την υπ’ αριθμ. 4665/28.2.2005 απόφαση 
του Γ ενικού Γ ραμματέα της Περιφέρειας Κρήτης, μετα¬ 
βήκαμε επιτόπου, στη θέση Λαγκάδα, του Δήμου Μακρύ 
Γ ιαλού και αφού λάβαμε υπόψιν: 

1. Τις σχετικές διατάξεις του ν. 2971/2001 (Φ.Ε.Κ. 285/Α/ 
19.12.2001) «περί αιγιαλού, παραλίας και άλλες διατά¬ 
ξεις». 

2. Το υπ’ αριθμ. πρωτοκόλλου 10 08244/857/Β0 010/ 
11.3.2002 έγγραφο του Υπουργείου Οικονομίας και Οι¬ 
κονομικών, με το οποίο παρέχονται διευκρινίσεις για 
το ν. 2971/2001. 

3. Την από 27.1.2006 αίτηση του ϋΒ. ύΕ ΒΟΕΝ Β. νΑΝ 
ΗΕΕΒϋΕ. με την οποία ζητείται ο καθορισμός των ορι- 
ογραμμών του αιγιαλού και της παραλίας στην εν λόγω 
περιοχή. 

4. Την υπ’ αριθμ. 7988/9.1.1989 απόφαση του Νομάρχη 
Λασιθίου (ΦΕΚ 16/Δ/18.1.1989), με οποία καθορίσθηκαν 
οι οριογραμμές του αιγιαλού και της παραλίας, δυτικά 
από την υπό καθορισμό περιοχή. 

5. Το τοπογραφικό-υψομετρικό διάγραμμα που συ¬ 
νέταξε το Νοέμβριο του 2006, η Γεωργία Ανδρίκουλα, 
Αγρονόμος Τοπογράφος Μηχανικός, σε μία (1) πινακίδα 
και σε κλίμακα 1:500, το οποίο ελέγχθηκε για την ακρί¬ 


βεια της αποτύπωσης στις 17.1.2007 απ’ τον Τοπογράφο 
Μηχανικό Τ.Ε. Στάμο Κωνσταντίνο, υπάλληλο της Κτη¬ 
ματικής Υπηρεσίας Λασιθίου και θεωρήθηκε την ίδια 
ημερομηνία από την Χριστοφίδη Μαρία, αναπληρώτρια 
Προϊσταμένη της Κτηματικής Υπηρεσίας Λασιθίου. 

6. Τα στοιχεία που προέκυψαν από τη σημερινή επιτό¬ 
πια μετάβαση, σχετικά με τη μορφολογία της περιοχής, 
όπως προβλέπεται από το άρθρο 9 του ν. 2971/2001 και 
ειδικότερα: 

α) Τη γεωμορφολογία του εδάφους για την οποία 
αναλυτικά αναφέρεται ότι: 

1. Η μορφολογία της ακτής συνίσταται από: Χαλαρά 
ιζήματα (κροκάλες, χαλίκια, πέτρες) που έχουν προ- 
κύψει από την αποσάθρωση-διάβρωση των μητρικών 
πετρωμάτων της ακτής και τα οποία έχουν εύρος που 
κυμαίνεται από 30 έως 90 μέτρα και υψόμετρα αυχένα 
που κυμαίνονται από +1,50 έως +2,00 μέτρα (προκύπτουν 
από το τοπογραφικό διάγραμμα). 

2. Της ακτής συνέχονται εκτάσεις: πεδινές με έδαφος 
γαιώδες. Η περιοχή βρίσκεται εκτός σχεδίου πόλεως και 
εκτός ορίων οικισμού, είναι αραιοδομημένη, με χρήση 
γεωργική. 

3. Το φυσικό όριο βλάστησης συνίσταται από: Χαμηλή 
ποώδη φυσική βλάστηση (αγριόχορτα), θαμνώδη φυσική 
βλάστηση (καλαμιές) και δενδρώδη φυσική βλάστηση 
(αλμυρίκια), β) Το γεγονός ότι στην περιοχή δεν εντο¬ 
πίστηκαν παράκτιοι φυσικοί πόροι. 

γ) Τα πορίσματα από την εκτίμηση των μετεωρολο¬ 
γικών στοιχείων της περιοχής, ήτοι το γεγονός ότι η 
περιοχή, λόγω του νότιου προσανατολισμού της, προ¬ 
σβάλλεται από ιδιαίτερα ισχυρούς νότιους ανέμους. 

δ) Τη μορφολογία του πυθμένα ο οποίος συνίσταται 
από: Χαλαρά ιζήματα (κροκάλες, χαλίκια, πέτρες), με 
μικρά βάθη και ήπιες κλίσεις κοντά στην ακτή, καθώς και 
το ότι στην περιοχή, η οποία έχει μικρά βάθη και μικρές 
κλίσεις βυθού και η θραύση του κύματος και η εκτόνωση 
της ενέργειας γίνεται σε μεγάλη απόσταση από την 
ακτογραμμή, ή επίδραση του κύματος στην ακτή, λόγω 
της μορφολογίας του πυθμένα, είναι μικρή. 

ε) Τον τομέα ανάπτυξης κυματισμού σε σχέση με το 
μέτωπο της ακτής και πιο συγκεκριμένα, επειδή πρόκει¬ 
ται για ακτή με μεγάλο ανάπτυγμα πελάγους, δημιουρ- 
γείται μεγαλύτερης έντασης κυματικό πεδίο. 

στ) Το ότι στην περιοχή δεν υπάρχουν τεχνικά 
έργα. 

ζ) Την μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που επηρεάζουν την παρά¬ 
κτια ζώνη. 

η) Στην περιοχή άμεσης γειτνίασης με την παράκτια 
ζώνη δεν υπάρχουν καταγεγραμμένα δημόσια κτήμα¬ 
τα. 

θ) Στην περιοχή δεν υφίσταται κτηματολόγιο. 

ι) Την μη ύπαρξη ευπαθών οικοσυστημάτων και προ- 
στατευόμενων περιοχών. 

7. Το γεγονός ότι οι οριογραμμές του αιγιαλού και της 
παραλίας καθορίζονται για πρώτη φορά στην περιοχή, 
καθορίζουμε: 

Στο ανωτέρω τοπογραφικό διάγραμμα, το οποίο συ¬ 
νοδεύει την παρούσα έκθεση της επιτροπής: 

1. Την οριογραμμή του αιγιαλού με κόκκινη συνεχή πο¬ 
λυγωνική γραμμή, με στοιχεία 1,2,3,4,5,6,7,8,9,10,11,12,13. 

2. Την οριογραμμή της παραλίας με κίτρινη συνεχή 
πολυγωνική γραμμή, με στοιχεία 1',2',3',4',5',6',7',8',9',10', 
1Τ,12',13' και σε απόσταση δέκα (10.00) μ. από τη γραμμή 
του αιγιαλού, για την εξυπηρέτηση των σκοπών της 
παραγράφου 2, του άρθρου 1, του ν. 2971/2001. 

- Το τμήμα της γραμμής του αιγιαλού, που περιγρά- 
φεται με τα στοιχεία 10,11,12,13, αποτελεί το προς τη 
θάλασσα όριο των ιδιοκτησιών, σύμφωνα με τη διανομή 
του Εφεδρικού Ταμείου Λασιθίου. 

- Δεν υπάρχουν κτίσματα στη ζώνη της παραλίας. 

- Η Επιτροπή αποφαίνεται πως δεν υφίσταται παλαιός 
αιγιαλός στην περιοχή. 


- Οι κορυφές των οριογραμμών του αιγιαλού και της 
παραλίας είναι εξαρτημένες από το Κρατικό Δίκτυο, 
στο Γεωδαιτικό Σύστημα Συντεταγμένων της προβολής 
ΕΓΣΑ ’87, του Οαΐαπι ΘΒ3 80. Οι συντεταγμένες αυτές, 
σημειώνονται σε πίνακα στο τοπογραφικό διάγραμμα. 

Η Επιτροπή 
Η Πρόεδρος 
ΜΑΡΙΑ ΧΡΙΣΤΟΦΙΔΗ 
Τα Μέλη 

ΕΥΑΓΓΕΛΟΣ ΠΑΥΛΙΔΗΣ 
ΚΩΝΣΤΑΝΤΙΝΟΣ ΣΤΑΜΟΣ 
ΜΙΧΑΗΛ ΤΣΑΓΚΑΡΑΚΗΣ 

Αριθμ. 6119/06 (2) 

Ανάκληση της υπ’ αριθμ. 1363/19.3.2002 απόφασης μας, 
κηρύξεως εκτάσεως ως αναδασωτέας, εμβαδού 
17.950 τ.μ. στη θέση «Καταλαγαριανή Κεφάλα» περι¬ 
φέρειας Δήμου Αρχανών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 5 του ν. 3200/1955 περί 
Διοικητικής Αποκέντρωσης, όπως τροποποιήθηκε και 
συμπληρώθηκε μεταγενέστερα. 

2. Το άρθρο 6 του ν. 2503/1997 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (Φ.Ε.Κ. 107/ 
τ.Α/30.5.1997). 

3. Τ ις διατάξεις του ν. 998/1979 «Περί προστασίας των 
δασών και των δασικών εν γένει εκτάσεων της Χώρας» 
(ΦΕΚ 289/τ.Α./1979) και ειδικότερα του άρθρου 44 του 
νόμου αυτού. 

4. Τις διαταγές του Υπουργείου Γεωργίας υπ’ αριθμ.: 

α) 160417/1180/8.7.1980. 

β) 182447/3049/24.9.1980. 

5. Τις διατάξεις του ν. 3208/2003 «Προστασία των δα¬ 
σικών οικοσυστημάτων, κατάρτιση δασολογίου, ρύθμι¬ 
ση εμπραγμάτων δικαιωμάτων επί δασών και δασικών 
εν γένει εκτάσεων και άλλες διατάξεις» (ΦΕΚ 303/τ.Α/ 
24.12.2003) και ειδικότερα της παρ. 9 άρθρου 1. 

6. Την υπ’ αριθμ. 158/1978 γνωμοδότηση Ν.Σ.Κ. η οποία 
έγινε αποδεκτή από τον Υπουργό Γεωργίας με την υπ’ 
αριθμ. 208446/2845/27.10.1978 απόφαση του σύμφωνα με 
την οποία είναι δυνατή η τροποποίηση ή ανάκληση της 
αποφάσεως με την οποία κηρύχθηκε αναδασωτέα μία 
έκταση (άρση αναδασώσεως), αν η απόφαση εκδόθηκε 
κατά πραγματική πλάνη του αρμόδιου για την υπογραφή 
της οργάνου στηριζόμενη επί ανακριβών στοιχείων. 

7. Το υπ’ αριθμ. 180552/2502/24.10.1985 έγγραφο ανα¬ 
πληρωτή Υπουργού Γ εωργίας (είναι δυνατή η ανάκληση 
της Νομαρχιακής απόφασης που κήρυξε την έκταση 
αναδασωτέα στα πλαίσια της δυνατότητας ανάκλησης 
των παρανόμων διοικητικών πράξεων, ως εκδοθείσα 
κατά πλάνη). 

8. Την παρ. 4 της υπ’ αριθμ. 87234/7539/3.9.1997 εγκυ¬ 
κλίου του Υπουργού Γ εωργίας «Οδηγίες σχετικά με τον 
χαρακτηρισμό εκτάσεων» και τα υπ’ αριθμ. 66508/3441/ 
17.8.1998 και 114959/855 π.ετ/12.1.2000 έγγραφα του Τμή¬ 
ματος Νομικών Υποθέσεων του Υπουργείου Γ εωργίας, 
και του Γ ενικού Δ/ντή της Γ ενικής Γ ραμματείας Δασών 
και Φ.Π. αντίστοιχα, σύμφωνα με τα οποία στις περι¬ 
πτώσεις που εκτάσεις για τις οποίες είχαν εκδοθεί απο¬ 
φάσεις με τις οποίες κηρύχθηκαν αναδασωτέες λόγω 
καταστροφής δασικής βλάστησης από πυρκαγιά, παρά¬ 
νομη εκχέρσωση ή άλλη αιτία κριθούν με την διαδικασία 
του άρθρου 14 ν. 998/1979 μη δασικές, ανακαλούνται οι 
σχετικές αποφάσεις αναδάσωσης, εφόσον ανατρέπεται 
η αιτιολογική τους βάση (ΣτΕ 3811/1987 και 3413/1989). 

9. Την υπ’ αριθμ. 1363/19.3.2002 απόφασή μας (ΦΕΚ 
337/τ.Δ/30.4.2002) με την οποία κηρύχθηκε αναδασωτέα 
έκταση εμβαδού 17.950 τ.μ. που βρίσκεται στη θέση «Κα- 
ταλαγαριανή Κεφάλα» περιφέρειας Δήμου Αρχανών. 

10. Την υτί αριθμ. 3777/18.7.2002 πράξη χαρακτηρισμού Δ/ 
ντή Δασών Ηρακλείου, με την οποία χαρακτηρίσθηκε Δασική 
(παρ. 2 και 5 άρθρου 3 ν. 998/1979) η παραπάνω έκταση. 


11. Την υπ’ αριθμ. 3/2006 τελεσίδικη απόφαση της 
Δευτεροβαθμίου Επιτροπής Επιλύσεως Δασικών Αμφι¬ 
σβητήσεων Εφετείο Κρήτης με την οποία ακυρώθηκε 
η υπ’ αριθμ. 44/2002 απόφαση της Πρωτοβαθμίου Επι¬ 
τροπής που είχε επικυρώσει την παραπάνω πράξη και 
χαρακτηρίσθηκε η έκταση γεωργική (παρ. 6α άρθρου 
3 ν. 998/1979). 

12. Τις υπ’ αριθμ. 1038/1988 και 2756/1994 αποφάσεις 
της Ολομέλειας του ΣτΕ, καθώς και τις υπ’ αριθμ. 
3811/1987 και 214/1993 όμοιες των Δ’ και Ε’ τμημάτων 
του ΣτΕ αντίστοιχα. 

13. Το γεγονός ότι σύμφωνα με την γενική αρχή του 
Διοικητικού Δικαίου οι διοικητικές πράξεις ανακαλούνται 
έστω και αν χαρακτηρίζονται από την Διοίκηση οριστι¬ 
κές και αμετάκλητες (αποφάσεις Συμβουλίου Επικράτει¬ 
ας 3957/1978, 312-213/1983, 1405, 2177 και 2178/1984) και 
ακόμα του ότι η ανάκληση των δυσμενών παρανόμων 
διοικητικών πράξεων ενεργείται οποτεδήποτε και μετά 
την παρέλευση του εύλογου χρόνου χωρίς χρονικούς 
περιορισμούς (ΣτΕ 1534/1975, 839/1975). 

14. Το γεγονός ότι α) η παραπάνω τελεσίδικη απόφαση 
της Β/θμίου Επιτροπής Επιλύσεως Δασικών Αμφισβη¬ 
τήσεων είναι δεσμευτική για την Διοίκηση και ότι με 
την απόφαση αυτή ανετράπη η αιτιολογική βάση της 
υπ’ αριθμ. 1363/19.3.2002 απόφασής μας που αναφέρεται 
στην διαπίστωση του Δασικού χαρακτήρα της εν λόγω 
έκτασης, κατά τον χρόνο της αλλαγής της μορφής της 
(εκχέρσωση) η οποία διαπίστωση αποτελεί την νόμιμη 
προϋπόθεση για την κήρυξη της έκτασης αυτής ως 
αναδασωτέας β) ο χαρακτηρισμός μιας έκτασης ως 
δάσους ή δασικής ή μη αποτελεί αποκλειστική αρμοδι¬ 
ότητα του Δ/ντή Δασών και των Επιτροπών του άρθρου 
10 του ν. 998/1979 και η ενδικοφανής διαδικασία του 
άρθρου 14 του παραπάνω νόμου είναι ανεξάρτητη της 
κυριότητας της έκτασης και μπορεί να τηρηθεί τόσο σε 
εκτάσεις επί των οποίων έχουν εκδοθεί Πρωτόκολλα 
Διοικητικής Αποβολής, όσο και σε εκτάσεις που έχουν 
κτηματογραφηθεί με την διαδικασία του ν. 248/1976 
(υπ’ αριθμ. 2266/1994 απόφαση Δ' τμήματος του ΣτΕ, 
υπ’ αριθμ. 523/1984 Γνωμοδότηση της Συνέλευσης των 
Προϊσταμένων των Νομικών Δ/νσεων του Κράτους) και 
γ) οι εκδιδόμενες κατά την διαδικασία του άρθρου 14 
ν. 998/1979 αποφάσεις του Δ/ντή Δασών και των Επιτρο¬ 
πών Επιλύσεως Δασικών Αμφισβητήσεων (Πρωτοβαθμίου 
και Δευτεροβαθμίου) δεσμεύουν τόσον τις διοικητικές 
αρχές ενώπιον, των οποίων προβάλλει ως πρόκριμα ο 
χαρακτήρας αυτός της έκτασης όσον και τους ενδια¬ 
φερομένους ιδιώτες (*ΣτΕ 1561/1983, 2266/1984). 

15. Το άρθρο 1 ν. 301/1976 (ΦΕΚ 21/Α/1976) όπως τρο¬ 
ποποιήθηκε με τον ν. 1232/1982 (ΦΕΚ 22/Α/1982) και ν. 
1288/1982 (ΦΕΚ 20/Α/1982) καθώς και του ν. 2470/1997 
(ΦΕΚ 40/τ.Α/1997) που αφορούν ποιες διοικητικές πρά¬ 
ξεις δημοσιεύονται στην εφημερίδα της Κυβέρνησης. 

16. Τα υπ’ αριθμ. 6013/28.1.2004,43/27.7.2004 έγγραφα του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης και Γ ενικής Γ ραμματείας Κυβέρνησης αντίστοιχα 
σχετικά με την αποστολή δημοσιευμάτων στην εφημερίδα 
της Κυβερνήσεως και τις προϋποθέσεις που πρέπει να 
πληρούν για να δοθεί άδεια δημοσίευσής τους. 

17. Την υπ’ αριθμ. 353/8.5.2001 εγκύκλιο της Γενικής 
Γ ραμματείας του Υπουργικού Συμβουλίου σχετικά με την 
σύνταξη διοικητικών πράξεων που δημοσιεύονται στο Β' 
και Δ' τεύχος της εφημερίδας της Κυβερνήσεως. 

18. Την υπ’ αριθμ. 6118/19.9.2006 εισήγηση του Δ/ντή 
Δασών Ηρακλείου με την οποία προτείνεται η ανάκλη¬ 
ση της υπ’ αριθμ. 1363/19.3.2002 απόφασής μας γιατί 
σήμερα με τις ισχύουσες διατάξεις και ερμηνευτικές 
αυτών εγκυκλίους διαταγές που αφορούν τους χαρα¬ 
κτηρισμούς και την προστασία των εκτάσεων της χώ¬ 
ρας στα πλαίσια της Δασικής Νομοθεσίας, η έκταση 
που αφορά η παραπάνω απόφαση χαρακτηρίσθηκε ως 
γεωργικός χώρος και δεν προστατεύεται στα πλαίσια 
της Δασικής Νομοθεσίας. Επομένως κατά την έκδοση 
της υπ’ αριθμ. 1363/19.3.2002 απόφασης, εκχώρησε πλάνη 
περί τα πράγματα για την κήρυξη ως αναδασωτέας της 
έκτασης που είχε ανέκαθεν γεωργικό χαρακτήρα. 

19. Την υπ’ αριθμ. 6730/12.8.2003 απόφασή μας «Ορι¬ 
σμός εισηγητών και μεταβίβαση εξουσίας υπογραφής 
«Με εντολή Γενικού Γραμματέα» αποφάσεων, εγγράφων 
και άλλων πράξεων στον Γ ενικό Διευθυντή, στους Προ¬ 
ϊσταμένους Διευθύνσεων και Προϊσταμένους τμημάτων 
και Γ ραφείων των Υπηρεσιών της Περιφέρειας Κρήτης» 
(ΦΕΚ 1288/τ.Β/12.9.2003), όπως τροποποιήθηκε με τις 
υπ’ αριθμ. 8548/14.4.2004, 9928/17.12.2004 όμοιες (αριθμ. 
ΦΕΚ 615/τ.Β/27.4.2004 και 1983/7τΒ/31.12.2004) αντίστοιχα, 
αποφασίζουμε: 


Ανακαλούμε την υπ’ αριθμ. 1363/19.3.2002 απόφασή 
μας, με την οποία κηρύχθηκε αναδασωτέα έκταση εμβα- 
δού 17.950 τ.μ. που βρίσκεται στη θέση «Καταλαγαριανή 
Κεφάλα» περιφέρειας Δήμου Αρχανών και προσδιορί¬ 
ζεται με τα στοιχεία: Α, Β, Γ, Δ, Α, στο συνημμένο στην 
παραπάνω απόφαση τοπογραφικό διάγραμμα του Δα¬ 
σοπόνου Δασονομείου Ηρακλείου Δημητρίου Ματάμη, 
με ημερομηνία 11.3.2002, το οποίο έχει θεωρηθεί από 
το Δ/ντή Δασών Ηρακλείου γιατί εκδόθηκε από πλάνη 
περί τα πραγματικά στοιχεία της έκτασης (πρόκειται για 
γεωργική έκταση ενώ με την ανακαλούμενη απόφαση 
θεωρήθηκε ως Δασική) και κατά συνέπεια εκδόθηκε 
κατά παράβαση ουσιαστικής διάταξης νόμου. 

Με την παρούσα απόφαση δεν προκαλείται δαπάνη 
σε βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 14 Φεβρουάριου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 

ΕΥΣΤΑΘΙΟΣ ΤΖΟΥΑΝΑΚΗΣ 

